Downloaded from YTS.MX
Official YIFY movies site: YTS.MX
டிரிங்!
மன உளைச்சலுக்கான உதவி
மருத்துவர் வெளியே போயிருக்கிறார்
சீக்கிரம், சாலி. இந்தப் பயிற்சியைத் திட்டமிட்டதே நான் தான். நானே தாமதமாக போகக்கூடாது.
உங்கள் பின்னாடி தான் இருக்கிறேன், அண்ணா.
கவனம்!
காலை வணக்கம், சார்லி பிரவுன்.
காலை வணக்கம், லைனஸ், லூசி. இன்றைய பயிற்சிக்கு நீங்கள் தயாரா?
ஏன் பயிற்சி செய்ய வேண்டும்? எந்தப் போட்டியிலும் நாம் தான் ஜெயிக்க மாட்டோமே.
அதனால் தான் சொல்கிறேன். தோல்வியடைந்தே சோர்ந்துவிட்டேன்.
இப்படி யோசி, சார்லி பிரவுன்,
வெற்றியைவிடத் தோல்வியிலிருந்துத் தான் நாம் நிறைய கற்றுக்கொள்ள முடியும்.
அதன் மூலம் நான் இந்த உலகிலேயே, மிகப் பெரிய புத்திசாலி ஆகிவிடுவேன்.
நீ எனக்கு காலை வணக்கம் சொல்லமாட்டாயா, என் செல்ல பப்பூ?
நான் உன்செல்ல பப்பூ கிடையாது!
என்ன திட்டம், சார்லி பிரவுன்?
புதிய சீருடைகளா? புதிய பிளேபுக்கா? அல்லது புதிய குவாட்டர்பேக்கா?
இல்லை, புது பயிற்சியாளர்.
நீ அந்தளவுக்கு முட்டாள் இல்லை.
-காலை வணக்கம், சார். -காலை வணக்கம், மார்ஸி.
கால்பந்தாட்டத்தைப் பற்றி கற்றுக் கொண்டிருக்கிறேன்.
களத்திற்குச் சென்று பழமையான ஹாக்ஸ்கின்னை உதைக்க நான் தயார்.
அது பிக்ஸ்கின், மார்ஸி. கால்பந்தாட்டத்தில் அனைத்தும் "பழமையானது" இல்லை.
நீங்கள் என்ன சொன்னாலும் சரி, சார்.
என்னை "சார்" எனக் கூப்பிடாதே. இன்று நான் தான் "பயிற்சியாளர்."
சரி, கவனியுங்கள்.
இங்கிருக்கும் சக், அடுத்த சீசனில் தன் அணி திறன் பட விளையாட உதவுமாறு என்னைக் கேட்டுக்கொண்டான்.
ஆனால் அது நல்ல விஷயம் போல் தெரியவில்லை.
பயிற்சி செய்யத் தயாரா? நல்லது.
என் ஆயத்தப் பயிற்சிகளை, குதிக்கும் பயிற்சியுடன் ஆரம்பிக்க விரும்புகிறேன்.
மார்ஸி?
அவள் சொன்னது கேட்டதல்லவா. குதியுங்கள்!
ஒன்று, இரண்டு, மூன்று,
நான்கு, ஐந்து, ஆறு, ஏழு, எட்டு, ஒன்பது, பத்து,
11,12,13...
-தாமதத்திற்கு மன்னிக்கவும், கோச். -தகுந்த காரணத்தை சொல்லணும், பிக்பென்.
சொல்கிறேன். நாளை அன்னையர் தினத்தையொட்டி மிட்டாய் கடையில் கூட்டம் நிறைய இருந்தது.
என்ன?
நாளைக்கா? அன்னையர் தினத்தை மறந்துவிட்டேன் என நம்பவே முடியவில்லை.
அன்னையர் தினமா? அன்னையர் தினம் விசேஷமானது.
பேசுவதை நிறுத்து, சக்.
நாம் எங்கே விட்டோம், மார்ஸி?
நான் எண்ணிக்கையை விட்டுவிட்டேன்.
விட்டுத் தள்ளு.
ஒரு சிறிய செயல் விளக்கம். சுறுசுறுப்பாக விளையாடும் போது,
இது போல் அழுக்காகலாம்.
அவர்களை உள்ளே அழைத்து வா, மார்ஸி.
வேடிக்கையான மூக்குடைய அந்த குட்டியை கவனியுங்கள்.
அந்த நகர்வுகளைப் பாருங்கள்.
சரி, குட்டி. நகர்வுகள் போதும்.
எளிமையாக உதைத்து ஆரம்பிக்கலாம்.
சரி, பந்தை உதைக்கத் தயாராக வை!
நன்றாக உதைத்தாய், குட்டி.
தவறவிட்டதை நினைக்காதே. உதைப்பதை மறந்துவிடு. பந்தைக் கடத்திச் செல்லும் முறையை அறிந்துக்கொள்வோம்.
என் அம்மாவுக்கு என்ன பிடிக்குமென தெரியவில்லை. நீ அறிவாளி, லைனஸ். என்ன செய்யப் போகிறாய்?
வந்து, தினமும் என் சாப்பாட்டுக் கூடையில் என் அம்மா சிறு குறிப்புகளை வைப்பார்,
இதோ இது போன்று.
“அன்பு மகனே, நன்றாகப் படி.
நினைவில்கொள், நீ தேடும் உண்மையான சந்தோஷம்
உனக்குள்ளேயே இருக்கிறது.
மதிய உணவு ஒரு கூடுதல் பரிசு அவ்வளவுதான். அன்புடன், அம்மா.”
சில சமயம், ரொம்ப உணர்ச்சி வசப்படுவார்.
நேராகச் சென்று வலது பக்கம் திரும்பு.
இப்போது இடது பக்கம். இப்போது பின்னாடித் திரும்பு.
திரும்ப வராதே. அதில் போகத்தான் முடியும், திரும்பி வரக் கூடாது.
இந்த வருடம், என் அம்மாவிற்கு நன்றி தெரிவிக்க ஒரு கடிதம் எழுதப் போகிறேன்.
துரதிர்ஷ்டவசமாக, என்ன எழுத வேண்டுமென இனிமேல் தான் யோசிக்கணும்.
எனக்கு அவ்வளவாக எழுத வராது.
“ரோஜாக்கள்... வயலட் நிறம்”...
இப்படி விளையாடக் கூடாது! அவனைச் சமாளி.
நான் சொல்வது அவனுக்கு கேட்குமா?
இருவரும் என்ன செய்கிறீர்கள்?
நான் என் அம்மாவுக்கு கலைநயமிக்கப் பொருளைப் பரிசளிக்கப் போகிறேன்.
அப்படியா? என்ன அது?
தெரிந்திருந்தால், சொல்லி இருப்பேனே!
-நீ உன் அம்மாவுக்கு என்ன கொடுக்கப் போகிறாய்? -சமீபமாக, என் அம்மா என்னிடம் நன்றாகப் பழகுகிறார்,
எனவே அவருக்கு ஐந்து டாலர்கள் மதிப்புள்ள பரிசினை வழங்கப் போகிறேன்.
நல்ல யோசனை.
பணமாகவே கொடுத்துவிடேன்.
உன்னிடம் பந்தே இல்லை.
என் அம்மாவுக்கு சொனாட்டா ராகத்தில் இசையமைக்கப் போகிறேன்.
“நீங்கள் தான் சிறந்த அம்மா,” என்று எஃப் மேஜரில் வாசிக்கப் போகிறேன்.
என் அம்மாவுக்கு கட்டிப்பிடிக்க பிடிக்கும்,
எனவே அதற்கான கூப்பன் தயாரிக்கப் போகிறேன்.
நில்! உனக்குப் பின்னாடிப் பார்.
சிறுவனாக இருந்தாலும் நன்றாக விளையாடினாய். ஓடு! போ, போ!
ஆமாம்!
சிரமப்பட்டு விளையாடினாய், ஆனால் டச்டவுன்!
எல்லோரும், அதை... கவனித்தீர்களா?
-அன்னையர் தினம். -அன்னையர் தின வாழ்த்துகள்.
அன்னையர் தினம் சிறப்பு வாய்ந்ததல்லவா?
-அன்னையர் தின வாழ்த்துக்கள். -எனக்கு அன்னையர் தினம் பிடிக்கும்.
எல்லோரும் கொஞ்சம் கவனிக்கிறீர்களா?
எதுவுமே சிறப்பாக இருந்தால்தான் நீங்கள் செய்வீர்களா?
உண்மையில், நான் கடைக்குச் சென்று கலைப்பொருட்கள் வாங்க வேண்டும்.
நிறைய கூப்பன்கள் தயாரிக்க வேண்டும்.
சொனாட்டா இசையின் கடைசிப் பகுதியை மேம்படுத்த வேண்டும்.
வாழ்த்து அட்டையுடன் டப்பா நிறைய சாக்லெட்டுகள் கொடுத்தால் நன்றாக இருக்கும்.
நான் கடிதம் எழுத வேண்டும்.
மன்னித்துவிடு, கோச். நானும் போக வேண்டும்.
விரைவில் அடுத்த பயிற்சிக்கு உன்னை அழைக்கிறேன்.
சரி, எல்லோரும் போய்த் தொலையுங்கள்.
ஆனால் அடுத்த சீசனில் தோற்றுவிட்டால் என்னைக் குறை சொல்லாதீர்கள்.
குறைந்தபட்சம் ஒருவனாவது அன்னையர் தினத்தில் கவனம் சிதறாமல் இருக்கிறானே.
நீயுமா? எல்லோரும் என்னை விட்டுவிட்டு சென்றுவிட்டார்கள். அடச்சே.
நான் இருக்கிறேனே, கோச். சார்.
இப்போது தான் தந்திரமான விஷயத்தை சொல்லப் போகிறேன்.
நான் திரும்பி நின்று, பந்தைக் கடத்திச் செல்வது போல போலியாக நடிக்கிறேன்.
ஆனால் பந்தை நானே வைத்துக்கொண்டு,
தந்திரமாக நகர்ந்து மறு பக்கத்தினைத் தவிர்த்துவிட்டு,
டச்டவுன் இடத்திற்கு ஓடி சென்றுவிடுவேன்.
சார்...
இதெல்லாமே சுவாரஸ்யமானவை தான், சார்,
ஆனால் நாம் இதை மற்ற வீரர்கள் இருக்கும் போது செய்ய வேண்டும்.
இல்லை. என் திட்டத்தை அன்னையர் தினத்திற்காக மாற்றிக்கொள்ள மாட்டேன்.
சந்தோஷம் தரும் வேறெதாவது விஷயத்தைச் செய்யலாம்.
நான் சந்தோஷமாக இல்லையென யார் சொன்னது?
சந்தோஷமாக இல்லாவிட்டால் முகம் இப்படியா இருக்கும்?
-அதைப் பற்றி பேசலாமா, சார்? -வேண்டாம்.
உங்களுக்கு அம்மா இல்லாதது எனக்கு வருத்தம் தான், சார்.
அன்னையர் தினத்தை ஏன் இவ்வளவு கொண்டாடுகிறார்கள் என்றே தெரியவில்லை.
அன்னையர் தினம் என்பது... மடத்தனம்!
இது பற்றி மனம் திறந்து பேசியது நல்லது தான், சார்.
நீ வீட்டிற்குப் போ, மார்ஸி.
நாளைய தினத்திற்காக நீ ஏதாவது தயார் செய்ய வேண்டியிருக்கலாம்.
முடிந்துவிட்டது, சார். கப்கேக்குகள் செய்துள்ளேன்.
நான் இங்கு உங்களுடனேயே இருக்கிறேன்.
எல்லா வருடமும் ஒரே மாதிரி தான் இருக்கும்.
நன்றாகத் தான் இருப்பேன், ஆனால் யாராவது அன்னையர் தினத்தைப் பற்றி பேசுவர்.
உடனே எனக்கு மட்டும் தான் அம்மா இல்லை என்ற ஞாபகம் வந்துவிடும்.
கஷ்டமாகத் தான் இருக்கும், சார்.
ஆமாம், மார்ஸி.
போன வருடம், அந்த வாரம் முழுவதும்
பள்ளிக்கு போகாமலிருக்க உடம்பு சரியில்லாதது போல நடித்தேன்.
ஞாபகமிருக்கிறது. மருந்துப் பெட்டியுடன் வந்தீர்கள்.
வேண்டுமானால், அன்னையர் தினத்தை என் வீட்டில் கொண்டாடுங்களேன்.
என் அம்மாவை உங்களோடு பகிர்ந்துக்கொள்கிறேன்.
உன் அம்மா அன்பானவர், ஆனால் அது சரிவராது.
நான் வேறெந்த வகையிலாவது உதவ முடியுமா?
தெரியவில்லை, மார்ஸி.
அன்னையர் தினத்தைப் போக வைத்து மீண்டும் வராத மாதிரி செய்ய முடியுமா?
அது முடியாது, சார்.
எனக்கு அப்படி தோன்றவில்லை.
சக்கின் கால்பந்தைத் திருப்பிக் கொடுத்துவிட்டு வரலாம்.
“என் அம்மாவிற்கு.” வேண்டாம்.
“அன்புள்ள அம்மா.” வேண்டாம்.
“ஓ, என் அம்மாவே.”
“ஹே, அம்மா.”
கடிதம் எழுதுவது, அழிந்துப்போன கலை.
“அம்மா.”
நகரு, லைனஸ்.
அன்னையர் தின பரிசை தயார் செய்ய, எனக்கு இந்த மேஜை வேண்டும்.
வாட்டர்கலரில் அம்மாவின் வரைபடத்தை வரையப் போகிறேன்.
அவர் அதை ஒருமுறை பார்த்துவிட்டு,
“இந்தப் படத்தை குளிர்சாதனப் பெட்டியின் மேல் வைக்க வேண்டும்” என சொல்வார்.
நல்ல யோசனை.
சிறந்த பரிசுகள் எல்லாம் ஆத்மார்த்தமானவை.
இதயம், இருதயம். இது கலைநயம்.
சிறந்த கலைஞர் ஒழுங்காகவும், கவனமாகவும்,
தனது தலைசிறந்த படைப்பை அவசரப்படாமலும் செய்வார்.
முடிந்துவிட்டது!
சரி, நீ அம்மாவைப் பார்த்தாயா?
நான் வேறெதாவது செய்யலாம் என நினைக்கிறேன். ஈர்க்கும் வகையில்.
நேர்மையாக இருப்பதற்கும், ரொம்ப நேர்மையாக இருப்பதற்கும் நூல் அளவு வித்தியாசம் தான்.
அழைப்புமணியை அடிக்க மாட்டீர்களா?
நான் யாரையும் பார்க்க விரும்பவில்லை.
கைக்குட்டை வேண்டுமா?
நான் அழவில்லை, யோசிக்கிறேன்.
சில நேரங்களில் இரண்டும் ஒன்று போலவே இருக்கிறது.
சரி, தேவைப்பட்டால் சொல்லுங்கள்.
நான் ஏன் இவ்வளவு கவலைப்படுகிறேன் என்றே தெரியவில்லை.
உங்கள் அம்மாவிற்காக ஏங்குகிறீர்களோ என்னமோ?
எனக்கு அம்மாவே இல்லை. எப்படி அம்மாவிற்காக ஏங்குவேன்?
வந்து, அம்மாக்கள் செய்யும் விஷயங்களுக்காக ஏங்கலாம்,
அதாவது உங்களுக்குப் பிடித்த ரொட்டிகளை சமைப்பது,
கையில் காயம் ஏற்பட்டால் கட்டுப் போடுவது
உங்களுக்குப் பிடித்த பாடலைப் பாடுவது?
இதற்காகவெல்லாம் நான் ஏங்கவில்லை.
அம்மா செய்ய வேண்டியவற்றை என் அப்பா செய்வார். என் அப்பா சிறந்தவர்.
உங்கள் அப்பா ரொம்ப அன்பானவர்.
உங்களுக்கு ஒன்றுமில்லையே, சார்?
மார்ஸி, எல்லா வகையான அம்மாக்களும் இருக்கின்றனர் தானே?
கண்டிப்பாக. வளர்ப்பு குழந்தைகளின் அம்மாக்கள் மோசமாக இருப்பார்கள்.
தத்தெடுத்தக் குழந்தைகளுக்கும் அப்படித் தான். சில குழந்தைகளுக்கு இரண்டு அம்மாக்கள் கூட இருப்பார்கள்.
சரி. என்னைப் போன்ற அம்மா இல்லாத குழந்தைகளுக்கு அம்மாவைப் போல் ஒருவர் இருப்பார்.
எல்லா அம்மாக்களும் கொண்டாடப்பட வேண்டியவர்கள், இல்லையா?
நிச்சயமாக.
நான் அதைத் தான் செய்ய போகிறேன்.
அன்னையர் தினத்திற்கு, நான் என் அப்பாவை கொண்டாடப் போகிறேன்.
ரொம்ப சுலபம்.
அன்னையர் தினத்திற்கான பரிசுகளுள் ஒன்றை வாங்கினால் போதும்.
வாழ்த்து அட்டை போன்றா?
ஆமாம், அதே தான்! வாழ்த்து அட்டை!
நான் அப்பாவிற்கு வாழ்த்து அட்டை வாங்கப் போகிறேன். சிறப்பு! பிரச்சனை முடிந்தது.
நீ ஒரு மேதை, மார்ஸி!
நானா?
நாளையே அன்னையர் தினம் என்பதை நம்பவே முடியவில்லை.
போன வருடம் அன்னையர் தினம் வரவில்லையா?
எல்லா வருடமும் தான் வருகிறது.
கவனத்துடன் இரு, சாலி. நாம் ஒரு சிறந்த பரிசை யோசிக்க வேண்டும்.
சாலி, ஒரு யோசனை.
அம்மாவிற்கு பிடித்த சாப்பாடு என்ன?
அம்மா சமைக்காத உணவு.
அதே தான்.
சரி, நாளை காலை உணவை அம்மா எழும் போதே, நாம் தரப் போகிறோம்.
மெத்தை விரிப்புகள் ஈரமாகிவிடாதா?
மெத்தையில் வழங்கப்படும் உணவைப் பற்றிய நுணுக்கங்கள் உனக்குத் தெரியவில்லை.
தட்டில் தான் பரிமாறுவோம், நேர்த்தியாக இருக்கும்.
இது ஏதோ சொதப்பலான விஷயமாகத் தெரிகிறது.
என்னை நம்பு, அம்மாவிற்கு இது நிச்சயம் பிடிக்கும்.
ஆனால் நாம் முதலில் ஒத்திகை பார்க்க வேண்டும்.
நல்ல பீங்கான் தட்டுகளைக் கொண்டுவா.
சரி, அண்ணா.
மாவு
என்ன...
மெத்தையில் காலை உணவு கொடுப்பது குளறுபடி இல்லாமல் நடக்குமெனச் சொன்னீர்களே.
கடவுளே.
நாம் வந்துவிட்டோம். சரி.
“ஒரு நல்ல அம்மாவாக இருப்பதற்கு, நன்றி, அப்பா” என
எழுதியிருக்கும், அன்னையர் தின வாழ்த்து அட்டையை வாங்க வேண்டும்.
அர்த்தமுடையதாக... இருக்கிறது.
“அன்புள்ள அம்மா, உங்கள் சிரிப்பு என் நாளை பிரகாசமாக்குகிறது” வேண்டாம்.
“அன்புள்ள அம்மா, உங்களுக்கு என் அன்பு”...
“இனிப்பை விட இனிப்பான என் அம்மாவிற்கு.” இதுவும் வேண்டாம்.
அப்பாவுக்குப் பிடித்தமான வாழ்த்து அட்டைகள் எங்கிருக்கும்?
ஏதாவது வண்டிகள், விளையாட்டுப் பொருட்கள் அல்லது ஃப்லேனல் சட்டை போன்றவை?
இதெல்லாம் பூக்களாகவும், உணர்ச்சிவசமாகவும் இருக்கின்றன.
“அம்மா, என் அம்மா!” அடக் கடவுளே.
இல்லை. வேண்டவே வேண்டாம்.
என்னால் நம்ப முடியவில்லை. இங்கு என் அப்பாவிற்கு ஏற்றது போல ஒரு அட்டைக் கூட இல்லை.
“உலகிலேயே மிகச்சிறந்த பாட்டிக்கு
அன்னையர் தின வாழ்த்துகள்” என எழுதியிருக்கும் அட்டைகள் ஏதாவது பார்த்தாயா?
அவரைப் போன்றே அந்த அட்டையும் சிறியதாகவும், இனிமையாகவும் இருக்க வேண்டும்.
கிடைப்பதற்கு வாழ்த்துக்கள்.
“என் பாட்டியைப் போல் வேறு யாரும் இல்லை.
உலகத்திலேயே மிகச்சிறந்த பாட்டிக்கு அன்னையர் தின வாழ்த்துகள்.”
இது பொருத்தமாக இருக்கும்.
நன்றி. மார்ஸி.
மன்னிக்கவும்.
என் அப்பாவிற்கு தர அன்னையர் தின வாழ்த்து அட்டைகள் எங்கிருக்கும் எனச் சொல்ல முடியுமா?
வந்து, நீங்கள் அட்டைகளை இன்னும் விரிவாகத் தேர்வு செய்ய வேண்டும்.
அனைவருக்கும் ஒரே மாதிரியான குடும்பம் இருப்பதில்லை, தெரியுமா. அடச்சே.
மார்ஸி.
மன்னிக்கவும்.
அட.
நான் அப்படியே கைவிட மாட்டேன்.
போகலாம்.
பனிச் சறுக்கு பலகை பரவாயில்லையா?
அப்பாவின் கால்கள் பலவீனமானவை.
-பூக்கள் கொடுத்தால் என்ன? -அவருக்கு ஒவ்வாமை இருக்கிறது.
காதல்
-ஏதாவது நகைகள்? -அருமை, ஆனால் விலை அதிகமாக இருக்குமே.
கேக் கொடுத்தால் என்ன?
உப்பு பொருட்களைத்தான் அதிகம் சாப்பிடுவார்.
ஒருநாள் அவரை நீங்கள் பார்த்துக்கொள்கிறீர்களா?
அவருக்கு வெள்ளரிக்காய் பிடிக்காது.
அவருக்காக ஒரு பாடல் எழுதுகிறீர்களா?
நான் கைவிடுகிறேன். இது முடியாது.
சமையலறையைச் சுத்தம் செய்வது பரிசாக ஏற்றுக்கொள்ளப்படாதா?
நேரமாகிறது. சீக்கிரம் பார்ப்போம்.
ஐஸ் க்ரீம் கேக் கொடுத்தால் என்ன?
உண்மையில், இது நல்ல யோசனை தான்.
ஒரு ஐஸ் க்ரீம் கேக், கொடுங்கள்.
-ஸ்ட்ராபெர்ரி. -ஸ்ட்ராபெர்ரி.
அதன் அளவு...
-பெரியது. -பெரிதாக செய்யுங்கள்.
பணம் கொஞ்சம் குறைகிறது, சாலி. உன்னிடம் பணம் இருக்கிறதா?
ஒரு குளறுபடியிலிருந்து இன்னொன்று.
தெரியுமா, அன்னையர் தினம் என்பது வியாபார ரீதியான ஊழல்.
நன்றி, சார்.
நீ இந்த வியாபார ரீதியிலான ஊழல் கேக்கை சாப்பிட மாட்டாயா?
கண்டிப்பாகச் சாப்பிடுவேன்.
ஐஸ் க்ரீம் என்று வந்துவிட்டால், என் கொள்கைகள் அனைத்தையும் தள்ளி வைத்துவிடுவேன்.
நான் இந்த அழகான கிரீடத்தை எங்கு வாங்கினேன் என ஆச்சரியப்படுகிறாயா?
நிச்சயமாக யோசித்தேன்.
நாளைக்கு என் அம்மாவிற்குத் தர, இதை நானே செய்தேன்,
ஒரு நாள் ராணியாக இருந்தால் எப்படியிருக்கும் என்பதை அவர் உணர்வார்.
சும்மா போட்டுப் பார்த்தேன், ரொம்ப நன்றாக இருக்கிறது.
என் அப்பாவிற்கு எதுவுமே கிடைக்கப் போவதில்லை...
அன்னையர் தினம், அன்னையர் தினம்... எங்குப் போனாலும், இதைத் தான் கேட்கிறேன்.
இன்னொரு முறை “அன்னையர் தினம்” எனக் கேட்டது, நான்... கத்திவிடுவேன்.
அன்னையர் தினத்திற்காக, எங்கள் அம்மாவிற்காக ஐஸ் க்ரீம் கேக் வாங்கியுள்ளோம்.
அன்னையர் தினத்திற்காக, வென்னிலா அல்லது சாக்லெட் கேக் தான் வாங்க நினைத்தேன்.
ஆனால் சாலி ஸ்ட்ராபெர்ரி வாங்கச் சொன்னாள்.
அது தான் அன்னையர் தினத்திற்கு ஏற்ற வகைப் போலத் தெரிந்தது.
அன்னையர் தினம். அன்னையர் தினம். அன்னையர் தினம். அன்னையர் தினம்.
வீணாகிவிட்டது! நீ என்ன செய்திருக்கிறாய் பார்!
ம-மன்னித்துவிடு, லூசியெல்.
சக். அது வந்து...
விளக்குவதற்கு நேரமில்லை.
திரும்பி வாருங்கள், சார்.
அன்னையர் தின கொண்டாட்டம் அவளுக்குப் பிடிக்கவில்லையென வெளிப்படையாகத் தெரிகிறது.
-சார்? எங்கே போகிறீர்கள்? -வீட்டுக்கு.
நான் என் அப்பாவிற்கு அன்னையர் தின பரிசு வாங்க நினைத்தேன். அது முடியவில்லை.
-நாம் வேண்டுமானால்... -இல்லை, மார்ஸி.
நீ சொல்ல வருவதை என்னால் கேட்க முடியாது.
நீ ஒவ்வொரு முறை உதவ முயலும் போதும், அது மோசமாகத் தான் முடிகிறது.
என்னை மன்னித்துவிடுங்கள், சார். அது என் நோக்கம் இல்லை.
அன்னையர் தினம் எனக்கு எப்போதுமே மோசமாகத் தான் இருந்திருக்கிறது, அது மாறாது.
எனவே, தயவுசெய்து என்னைத் தனியாக விடு.
நிச்சயம், எறும்புகள் அன்னையர் தினம் கொண்டாடத் தேவையில்லை.
கொடுத்து வைத்த எறும்புகள்.
எறும்புகள் கொடுத்து வைத்தவை தான்.
அவற்றிற்கு எது தமக்குத் தகுந்தது எனத் தெரிகிறது.
எப்பவும், என் அப்பா, என்னிடம்
“பெப்பெர்மின்ட் பேட்டி, நீ யாரென்று தெரியுமா?” எனக் கேட்பார்.
நான் தெரியாது எனச் சொல்வேன்.
அதற்கு அப்பா, “நீ ஒரு அரிய பொக்கிஷம்” என்பார். பிறகு நாங்கள் அதை நினைத்துச் சிரிப்போம்.
சில சமயங்களில் நான் வித்தியாசமாக இருந்திருக்க வேண்டாமெனத் தோன்றும்.
புரிகிறது.
இன்று அனைவருமே உற்சாகமாக இருக்கின்றனர். ரொம்ப சந்தோஷமாக இருக்கின்றனர்.
அவர்களின் அம்மாவைக் கொண்டாடுவதில் மகிழ்ச்சி அடைகின்றனர்.
என்ன செய்தாலும், அந்த உணர்வை என்னால் ஒருபோதும் அனுபவிக்க முடியாது.
நானோ கோபமாக இருந்தேன்.
உங்கள் கோபம் வருத்தத்தின் வெளிப்பாடு தான் என யோசித்திருக்கிறீர்களா?
அழுவது தவறில்லை, சார்.
ஒரே ஒரு கண்ணீர் துளி அழுகையாகாது.
உங்கள் அப்பாவிற்கு, நீங்கள் வேறெதாவது வாங்கித் தரலாமே.
மீண்டும் அதை ஆரம்பிக்காதே.
நான் யோசித்தேன், சார். நாம் வழக்கமான பொருள்களைத் தானே தர நினைத்தோம்.
ஆனால் நீங்கள் அபூர்வமானவள்.
உங்களிடம் மட்டும் இருக்கும் சிறந்த விஷயத்தை அப்பாவுக்குப் பரிசாகத் தர முடியுமா?
எனக்குத் தெரியவில்லை.
சரி, நீங்கள் ஒன்றாக விரும்பி செய்யும் விஷயங்கள் என்ன?
எல்லாமே.
பேஸ்பால் விளையாடுவோம். அப்பா தான் எனக்கு கால்பந்தாட்டம் சொல்லிக்கொடுத்தார்.
மொக்கையான ஜோக்குகள் சொல்லி விளையாடுவோம். எந்தளவிற்கு மொக்கையோ, அந்தளவிற்குச் சிரிப்போம்.
என் சிரிப்பு அப்பாவுக்குப் பிடிக்கும். அது அவருக்கு என் அம்மாவை ஞாபகப்படுத்துமாம்.
அன்னையர் தினத்தை கொண்டாட வழி தெரிந்துவிட்டது.
நாளைய நாள் முழுவதும் என் அப்பாவுடன் செலவிடப் போகிறேன்.
நாங்கள் பேசுவோம், விளையாடுவோம், நான் அப்பாவை சிரிக்க வைக்கப் போகிறேன்.
அப்புறம் அப்பா என்னைச் சிரிக்க வைப்பார்.
இருவரும் என்றுமில்லாத அளவிற்கு சந்தோஷமாகச் சிரிப்போம்.
ஒரு அப்பாவிற்கு அன்னையர் தினத்தன்று கிடைக்கும் மிகச்சிறந்த பரிசு இது தான்.
ஆமாம்! ஜாலி! நான் கிளம்புகிறேன்!
உன் மனம் கஷ்டப்படும்படி ஏதாவது பேசியிருந்தால் என்னை மன்னித்துவிடு, மார்ஸி.
-நீ ஒரு உண்மையான தோழி. -நீங்களும் தான், சார்.
என் சார்பில், உன் அம்மாவிற்கு அன்னையர் தின வாழ்த்துச் சொல்!
சொல்கிறேன், சார்.
அம்மாவிற்கு
அருமையாக இருக்கு. ஆனால் ஃப்ரிட்ஜின் மேல் வைக்கும் அளவிற்கு நன்றாக இருக்கிறதா?
கண்டிப்பாக ஃப்ரிட்ஜின் மேல் வைக்கும் அளவிற்கு தரமாக இருக்கிறது.
அப்பாடா.
என் திறமை மீதே எனக்கு சந்தேகம் வந்துவிட்டது.
-ஆனால் இன்னும் ஏதோ ஒன்று குறைகிறது. -என்ன? இப்போது தானே...
எல்லா அட்டையிலும் ஏதாவது ஒரு செய்தி இருக்க வேண்டும். அது ஒரு விதி.
சரி, அறிவாளியே. உன் கடிதம் என்ன சொல்கிறது?
இதோ.
லைனஸ். வந்து... இவற்றைத் தான் நானும் சொல்ல நினைக்கிறேன்.
வந்து, என் கடிதத்திலும் ஏதோ ஒன்று குறைகிறது.
வேண்டுமானால், இதை உன் அட்டையில் வைத்து
இருவரும் சேர்ந்து அம்மாவிடம் கொடுக்கலாம்.
நீ அதைச் செய்வாயா?
இந்த இடத்தில் மட்டும் சிறிய மாற்றம் செய்தால் போதும்.
“அன்புள்ள அம்மா, நீங்கள் என் மதிய உணவுடன் வைக்கும்
சிறு குறிப்புகளுக்கு நன்றி செலுத்தும் வகையில் இக்கடிதத்தை எழுதுகிறேன்.
என் மதிய உணவிற்காகவும், குறிப்பாக, டூனா மீன் சாண்ட்விச்சை தவிர்த்துவிட்டு,
பொலோனி சாண்ட்விச் வைப்பதற்காகவும் நன்றி.”
“நீங்கள் எனக்குச் செய்யும் அனைத்திற்கும் நன்றி தெரிவிக்கிறேன்.
நான் பயப்படும்போது, என்னைக் கட்டியணைத்து அன்பாக நடந்துக்கொள்வீர்கள்.
நான் தனியாக உணரும்போது, என்னிடம் 'எப்போதுமே நீதான் என் சிறந்த நண்பர்' எனச் சொல்வீர்கள்.
எனக்கு அது பிடிக்கும்.
என் புதிய யோசனைகளைக் கேட்டுத் தெரிந்துக்கொள்ள நேரம் ஒதுக்குவீர்கள்.”
தழுவல்கள்
“நீங்கள் என் நண்பர்கள் முன்பு என்னைக் கட்டிப்பிடித்து முத்தம் கொடுப்பீர்கள்,
சில நேரங்களில் எனக்குக் கூச்சமாக இருந்தாலும், அதை நான் ரசிப்பேன்.
நான் தவறு செய்யும் போதெல்லாம், மீண்டும் முயற்சி செய் என உற்சாகப்படுத்துவீர்கள்.
ஒவ்வொரு இரவும் நான் பத்திரமாக இருக்கிறேனா என உறுதிசெய்வீர்கள்.
உங்களின் தனித்துவமான வழியில் எனக்குச் சிறந்ததையே செய்கிறீர்கள்.”
தூரமாகச் செல்லுங்கள், அப்பா.
அற்புதமான கேட்ச்.
அதற்கு குட்பை சொல்லிவிடுங்கள், அப்பா.
இன்னொன்று சொல்கிறேன். அந்த முட்டை, செஃபிடம் என்ன சொன்னது?
“என்னைக் கிராக் செய்து விட்டாய்.”
“நான் சோகமாக இருக்கும் போது, என்னைச் சிரிக்க வைப்பீர்கள்.
நீங்களும் சிரிப்பீர்கள், அது என்னை இன்னும் சிரிக்க வைக்கும்.”
“நீங்கள் என்னை நேசிக்கிறீர்கள், எனக்காக எப்போதும் இருப்பீர்கள் என எனக்குத் தெரியும்.
அதைத்தான் எல்லா அம்மாக்களும் செய்வார்கள். ஆனால் நீங்கள் அதை சிறப்பாகச் செய்கிறீர்கள். அதனால் தான்”...
இப்போது நீயும் சேர்ந்துப் படிக்க வேண்டும்.
நாங்கள் உங்களை மிகவும் நேசிக்கிறோம். அன்னையர் தின வாழ்த்துக்கள்.
அம்மாவிற்கு
சார்லஸ் எம்.ஷுல்ஸ் எழுதிய பீனட்ஸ் படக்கதையின் அடிப்படையில்
ராப் கிப்ஸ் 1964-2020 அவர்களின் நினைவாக
தமிழாக்கம் மேனகா மணிகண்டன்
நன்றி, ஸ்பார்க்கி. என்றும் எங்கள் மனதில் இருக்கிறீர்கள்.